stanford-oval/wikipedia huggingface dataset:
Maleficent 2: Pahan valtiatar
Aiheesta muualla

Maleficent 2: Pahan valtiatar Internet Movie Databasessa (englanniksi)
Maleficent 2 Elonet.
Maleficent 2 Rotten Tomatoesissa (englanniksi)
Maleficium (Impious Havoc)

| Maleficium Impious Havoc |
| --- | --- | --- |

Studioalbumin tiedot
 Äänitetty : 2006
 Julkaistu: 2007
 Formaatti: CD
 Tuottaja(t): Impious Havoc
 Tyylilaji: black metal
 Kesto: 37.59
 Levy-yhtiö: Aphelion Productions
Impious Havoc muut julkaisut
| The Good Shepherd 2006 | Maleficium 2007 | Infidels 2013 |
Meleficium on vanhan koulukunnan black metal -albumi, jonka Impious Havoc julkaisi cd -levynä vuonna 2007. Levy-yhtiönä toimi Aphelion Productions. Kappaleet on nauhoitettu kesällä 2006.
Kappaleet

Harbingers of a New Era – 4.06
To the Chambers – 3.47
Black Presence – 5.11
My Sign – 6.23
Insanity – 4.50
Desert Filth – 5.01
A Night – 4.31
Dead and Forgotten – 4.10
Aiheesta muualla

Maleficium (Impious Havoc) Discogsissa. (englanniksi)
Albumi Maleficium (Impious Havoc) Encyclopaedia Metallum -sivustolla (englanniksi)
Mallaskadun tunneli

| Mallaskadun tunneli |
| --- | --- |
 Sisäänkäynti Mallaskadulta (Hietalahdenrannasta)
Alittaa:  Sinebrychoffin puiston
Paikkakunta:  Helsinki
Maa:  Suomi
Avattu:  1969
Ajokaistoja:  2
Mallaskadun tunneli on Sinebrychoffin puiston alittava tietunneli Helsingin Punavuoressa. Lännessä se alkaa Hietalahdenrannasta erkanevan lyhyen Mallaskadun päästä ja idässä se päättyy Uudenmaankadulle. Tunneli valmistui vuonna 1969, ja sen pituus on hieman yli 200 metriä. Tunneli on tarkoitettu vain moottoriajoneuvoille, mukaan lukien raskaalle liikenteelle, eikä sisällä ole pyöräily- tai jalankulkukaistoja. Tunneli on yksisuuntainen: sitä pitkin ajetaan vain Hietalahdenrannasta Uudenmaankadulle.
Valmistumisensa jälkeen tunnelilla oli Sinebrychoffin puistossa näkyvä betonikansi, jota käytettiin pysäköintiin.
Suuaukko Uudenmaankadun puolella. Taustalla Sinebrychoffin puiston puita.
Aiheesta muualla

Kuvia tai muita tiedostoja aiheesta Mallaskadun tunneli Wikimedia Commonsissa
Maahan, senkin hölmö!

| Maahan, senkin hölmö!>  Giù la testa /  A Fistful of Dynamite  |
| --- | --- |

Ohjaaja:  Sergio Leone
Käsikirjoittaja:   Luciano Vincenzoni  Sergio Leone  Sergio Donati 
Tuottaja:   Claudio Mancini  Fulvio Torsella  Ugo Tucci 
Säveltäjä:  Ennio Morricone
Kuvaaja:  Giuseppe Ruzzolini
Leikkaaja:  Nino Baraqli
Tuotantosuunnittelija:  Andrea Crisanti
Pääosat:   Rod Steiger  James Coburn 
Valmistustiedot
Valmistusmaa:   Italia  Yhdysvallat 
Tuotantoyhtiö:  United Artists
Levittäjä:  Euro International Film
Ensi-ilta:  1971
Kesto:   Leikattu versio  121 min  Leikkaamaton versio  138 min 
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Maahan, senkin hölmö! (ital. Giù la testa, engl. A Fistful of Dynamite, Yhdysvalloissa nimellä Duck, You Sucker!) on vuonna 1971 valmistunut lännenelokuva. Elokuvan on ohjannut Sergio Leone.
Elokuva jäi Leonen viimeiseksi western-elokuvaksi. Kritiikeissä on todettu sen jäävän aiempien varjoon, ja siitä puuttuu niiden karisma.
Elokuvan työnimi oli Once Upon a Time... the Revolution, joka muutettiin, jotta vältettäisiin sekaannus Bernardo Bertoluccin elokuvaan Ennen vallankumousta (1964).
Roolitus

Pääosia näyttelevät Rod Steiger ja James Coburn. Leone tarjosi John Malloryn roolia alun perin Clint Eastwoodille, joka kuitenkin kieltäytyi. Juanin roolia puolestaan kaavailtiin alun perin Eli Wallachille, mutta Leone halusi kansainvälisesti tunnetumman tähden, jolloin Rod Steigerin nimi tuli esiin.
Juoni

Eletään Meksikon vallankumouksen aikoja. Juan Miranda on kapinen rosvo, joka haaveilee isänsä unelman täyttämisestä – ryöstää Mesa Verden pankki ja paeta Amerikkaan. Juan tapaa John Malloryn, irlantilaisen vallankumouksellisen terroristin, joka näyttää tietävän paljon räjähteistä. Juan ehdottaa Johnille pankin ryöstämistä ja niinpä John lähtee Juanin mukaan ja kaksikko alkaa suunnitella ryöstöä. Kaksikko kuitenkin sekoittuu mukaan vallankumouksen melskeisiin, jossa yritetään muun muassa vapauttaa poliittisia vankeja.
Näyttelijät

| 0 | 1 | 2 |
| --- | --- | --- |
|  Rod Steiger  | … |  Juan Miranda   |
|  James Coburn  | … |  John Mallory   |
|  Romolo Valli  | … |  tohtori Villega   |
|  Antoine Saint-John  | … |  eversti Günther Reza   |
|  Rik Battaglia  | … |  kenraali Santerna   |
|  Franco Graziosi  | … |  kuvernööri Don Jaime   |
|  David Warbeck  | … |  Nolan, Johnin ystävä takaumissa   |
|  Vivienne Chandler  | … |  Coleen, Johnin tyttöystävä takaumissa   |
DVD-paketin kansikuva
Sakari Heiskanen

Eero Sakari (Saku) Heiskanen (17. elokuuta 1922 Turku – 13. lokakuuta 2014 Espoo) oli suomalainen tekniikan tutkija. Hän oli Teknillisen korkeakoulun metalliteknologian professori 1968–1973, Valtion teknillisen tutkimuskeskuksen materiaali- ja prosessitekniikan tutkimusosaston tutkimusjohtaja professorin arvolla 1973–1983 ja vuosina 1983–1988 sen valmistustekniikan tutkimusosaston tutkimusjohtaja. Hänen tutkimusalaansa olivat metallioppi ja metalliteknologia.
Heiskanen väitteli tohtoriksi 1955. Hän työskenteli Sandvikenilla 1948–1958 vuoriporia kehittämässä ja Fiskarsilla 1958–1968, kunnes siirtyi Teknilliseen korkeakouluun.
Lumessakahlaajat

| ”Lumessakahlaajat” Timo Rautiainen & Trio Niskalaukaus |
| --- | --- | --- |

Singlen tiedot
 Albumilta: Rajaportti
 Julkaistu: 2002
 Tyylilaji: heavy metal
 Kesto: 12.59
 Levymerkki: Ranka Recordings
Listasijoitukset
  Suomen virallinen lista: 1.
Timo Rautiaisen & Trio Niskalaukauksen muut singlet
| ”Elegia” 2002 | ”Lumessa- kahlaajat” 2002 | ”Hyvä ihminen” 2004 |
Lumessakahlaajat on Timo Rautiainen & Trio Niskalaukaus-yhtyeen kolmas single albumilta Rajaportti. Single sisältää nimikkokappaleen lisäksi live-version kappaleesta "Kova maa" Provinssirockista vuodelta 2002 sekä kappaleen "Tie", jota on aikaisemmin esittänyt ainakin Sakari Kuosmanen.
Kappale debytoi Suomen virallisen singlelistan ykkösenä, ja se pysyi listalla yhteensä 9 viikkoa.
Kappaleet

Lumessakahlaajat – 4.40 (säv. Arto Alaluusua ja Timo Rautiainen, san. Jarkko Martikainen, sov. Timo Rautiainen & Trio Niskalaukaus ja Jarkko Martikainen)
Kova maa – 4.15 (live)
Tie – 4.04 (säv. Pekka Tegelman, san. Pekka Tegelman, sov. Timo Rautiainen & Trio Niskalaukaus ja Jarkko Martikainen)
Kokoonpano

Jari Huttunen – rytmikitara (kappaleissa 2 ja 3)
Jarkko Petosalmi – rytmikitara
Seppo Pohjolainen – rummut, taustalaulu
Timo Rautiainen – laulu, kitara
Nils Ursin – basso, urut (kappaleessa 1)
Jarkko Martikainen – laulu, kitara (kappaleessa 2), tuotanto
Aiheesta muualla

Lumessakahlaajat discogs.com -sivustolla
Resident Evil 2 (vuoden 2019 videopeli)

| Resident Evil 2 |
| --- | --- |
 Pelin kansikuva, jossa esiintyvät päähenkilöt Leon S. Kennedy ja Claire Redfield.
Kehittäjä:  Capcom
Julkaisija:  Capcom
Jakelija:  Humble Store, Steam, PlayStation Store, Microsoft Store, Amazon Luna ja App Store
Ohjaaja:  Kazunori Kadoi Yasuhiro Anpo
Tuottaja:  Yoshiaki Hirabayashi Tsuyoshi Kanda
Suunnittelija:  Hidehiro Goda
Taiteilija:  Gez Fry Satoshi Takamatsu
Säveltäjä:  Shusaku Uchiyama Zhenlan Kang Kentaro Nakashima Tadayoshi Makino
Pelisarja:  Resident Evil
Pelimoottori:  RE Engine
Julkaistu:  25. tammikuuta 2019
Lajityyppi:  selviytymiskauhu
Pelimuoto:  yksinpeli
Ikäluokitus:  PEGI: 18 ESRB: M  Virheellinen ESRB-arvo
Alusta:  Microsoft Windows PlayStation 4 Xbox One
Hinnoittelutapa:  kertamaksu
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Infobox OK       : 
Resident Evil 2 on Capcomin kehittämä ja julkaisema selviytymiskauhupeli. Peli julkaistiin 25. tammikuuta 2019 Microsoft Windowsille, PlayStation 4:lle ja Xbox Onelle. Peli kuuluu Resident Evil -pelisarjaan ja se on uusintaversio (engl. remake) vuonna 1998 PlayStationille julkaistusta Resident Evil 2 -pelistä. Capcom on kehitysvaiheen alusta saakka korostanut, ettei uusioversio ole teräväpiirtopäivitys, sillä peli on ”rakennettu kokonaan uudelleen”. Suurimmat muutokset koskevat visuaalista ilmettä, ohjattavuutta ja pelialueita, mutta joitakin päivityksiä on tehty myös vihollisiin, henkilöhahmoihin sekä tarinan kulkuun. Alkuperäisen Resident Evil 2 -pelin kamerakulmat olivat lukittuja, kun taas uusioversio on kuvattu kolmannesta persoonasta eli pelaajan on mahdollista nähdä pelialueet yksityiskohtaisemmin.
Peli on ollut arvostelu- ja myyntimenestys, ja sitä on myyty huhtikuuhun 2024 mennessä 13,9 miljoonaa kappaletta, mikä tekee siitä Resident Evil -pelisarjan myydyimmän osan. Seuraavana vuonna Capcom julkaisi toisen uusioversion, Resident Evil 3:n.
Tarina > Asetelma

Kaksi kuukautta ensimmäisen Resident Evil -pelin tapahtumien jälkeen Yhdysvaltain Keskilännessä sijaitsevassa Raccoon Cityn kaupungissa puhkeaa T-virusepidemia, jonka seurauksena lähes kaikki asukkaat muuttuvat zombeiksi. Kaupunkiin työn perässä juuri saapuva alokaspoliisi Leon S. Kennedy kohtaa veljeään etsivän nuoren Claire Redfieldin. Kaksikko päättää etsiä turvaa paikalliselta poliisiasemalta, mutta päätyvät tahtomattaan erilleen kaaoksen valtaamassa kaupungissa ja pakotietä etsiessään he kohtaavat erilaisia sivuhahmoja.
Tarina > Hahmot ja maailma

Pelin alkuasetelmassa pelattavat päähahmot ovat Leon S. Kennedy ja Claire Redfield, joille Resident Evil 2 on tarinallinen ensiesiintyminen, eikä heillä ole osuutta edellisen pelin tapahtumiin. Hiljalleen Leon ja Claire alkavat kuitenkin saada selville tapahtumien syitä ja löytävät epidemian yhteyksiä Umbrella-biolääkeyhtiöön. Zombien lisäksi Leonin ja Clairen henkeä uhkaa voimakas T-00, Umbrellan bioase, joka on lähetetty kaupunkiin tuhoamaan eloonjääneet. Ensiesiintymisensä tekee myös salaperäinen Ada Wong, joka alun yhteistyöhaluttomuuden jälkeen alkaa syventää suhdettaan Leoniin ja joka pelisarjan edetessä aletaan tuntea femme fatalena. Poliisiasemalla työskentelevä Marvin on yksi harvoista eloonjääneistä, ja hän kannustaa päähenkilöitä etsimään pakotietä. Vanhempansa kadottanut Sherry Birkin on nuori tyttö, joka piileskelee yksin kaupungin kauhuilta, kunnes hän alkaa saada turvaa tapaamaltaan Clairelta. Sekä Adalla että Sherryllä on päätarinan aikana omat lyhyehköt osuutensa, jolloin heistä tulee pelattavia hahmoja. Tarinan antagonisti on tohtori William Birkin, joka virukselle altistuttuaan on alkanut mutatoitua ja raivata kaiken tieltään. Tämän vaimo Annette on osa Ada Wongin suorittamaa onnettomuustutkintaa, ja yhteenotot hahmojen välillä muodostuvat väistämättömiksi. Poliisipäällikkö Irons on voimakassanainen konna, jolta Claire joutuu suojelemaan Sherryä.
Vaikka peli sijoittuu Raccoon Cityyn, pelimaailma ei käytännössä keskity itse kaupunkiin vaan poliisiasemaan ja sen lähiympäristöön sekä kaupungin alle rakennettuun salaiseen laboratorioon. Kaupunki ja sen kokema tuho esitellään tarkemmin jatko-osassa Resident Evil 3.
Tarina > Juoni

Poliisiasemalla Claire saa tietää, että hänen veljensä Chris Redfield on lähtenyt Eurooppaan kukistamaan lääkeyhtiö Umbrellaa, jonka uskotaan olevan vastuussa epidemiasta. Etsiessään pakotietä Claire kohtaa Sherry-nimisen tytön, joka kertoo piileskelevänsä suurikokoiselta hirviöltä. Claire yrittää auttaa tyttöä löytämään äitinsä. Hän saa selville, että Umbrella-yhtiö on lahjonut poliisipäällikkö Brian Ironsia suorittaakseen kokeita orpolapsilla ja rakentaakseen kaupungin alle laboratorion. Sherryä jahtaava mutantti tappaa poliisipäällikön, ja Claire sekä Sherry pakenevat kaupungin viemäriverkostoon.
Claire kohtaa Sherryn äidin, Annette Birkinin. Tämä paljastaa, että Sherryä jahtaava mutantti on tämän William-isä, joka on altistunut T-virusta vaarallisemmalle G-virukselle. Annette kertoo heidän työskennelleen yhdessä Umbrellan maanalaisessa laboratoriossa, kunnes yhtiö sai tietää Williamin aikoneen myydä G-viruksen Yhdysvaltain asevoimille. Umbrella lähetti erikoisjoukon ottamaan viruksen haltuunsa, mutta haavoituttuaan tulitaistelussa William pisti virusta itseensä. Mutatoitunut William kävi kamppailuun Umbrella-kommandojen kanssa, ja taistelun aikana virusampullit hajosivat ja levittäytyivät rottien mukana kaupunkiin. Annette tajuaa Sherryn altistuneen G-virukselle ja alkaa tehdä Clairen kanssa yhteistyötä pelastaakseen tyttärensä. He laskeutuvat laboratorioon ja pääsevät käsiksi vastalääkkeeseen.
Leon tapaa Ada Wongin, joka kertoo olevansa onnettomuutta tutkiva FBI-agentti. Leon vakuuttaa Adan siitä, että heidän tulisi tehdä yhteistyötä löytääkseen G-virusnäytteen, joka asettaisi Umbrellan vastuuseen tapahtumista. Kaksikko etenee viemäriverkostoa pitkin kohti laboratoriota, kunnes tuntematon nainen ampuu Adaa kohti ja Leon syöksyy luodin eteen. Ada seuraa ampujaa ja saa selville, että tämä on William Birkinin vaimo. Ada epäilee, että Annette on surmannut miehensä ja yrittää saada kunnian G-viruksesta itselleen. Takaa-ajon päätteeksi Annette yrittää tappaa Adan, mutta onnistuu lopulta vain haavoittamaan tätä. Ampumavälikohtauksesta tokeneva Leon saapuu pelastamaan Adan, ja matkalla kohti laboratoriota pari tajuaa omaavansa tunteita toisiaan kohtaan.
Leon löytää virusnäytteen, mutta Annette varoittaa Adan olevan todellisuudessa vakooja, joka aikoo myydä G-viruksen parhaiten tarjoavalle ostajalle. Ada myöntää petoksensa, mutta ei pysty ampumaan Leonia saadakseen tältä näytteen. Annette ampuu Adaa olkapäähän, ja tämä putoaa alas sillalta laboratorion syvyyksiin. Myös virusnäyte putoaa alas Leonin yrittäessä pelastaa Adaa. Annette itse menehtyy Williamin kanssa käydyssä yhteenotossa saamiinsa haavoihin. Itsetuhojärjestelmän käynnistyessä Leon yrittää tavoittaa hätäjunan ja paeta Clairen kanssa, mutta joutuu bioase T-00:n hyökkäyksen kohteeksi. Leonin tietämättä Ada on selvinnyt sillalta putoamisesta ja järjestää taisteluun raketinheittimen, jolla Leon onnistuu tuhoamaan T-00:n.
Tunnistamattomaksi mutatoitunut William uhkaa estää Leonin ja Clairen pakomatkan, mutta he onnistuvat kukistamaan Birkinin ja pakenemaan Sherryn kanssa hätäjunalla ennen laboratorion räjähdystä.
Kehitys

Capcom ilmaisi kiinnostuksensa uuteen Resident Evil 2 -peliin jo vuonna 2002, kun ensimmäisen pelin uusi versio osoittautui menestykseksi. Tuotanto ei kuitenkaan käynnistynyt tuottaja Shinji Mikamin halutessa pitää kehitystyön Resident Evil 4 -projektissa. Alkuperäisen pelin ohjaaja Hideki Kamiya on kertonut painostaneensa Capcomia uuden Resident Evil 2:n tuotantoon vuosien ajan. Resident Evil 2 -projekti julkistettiin elokuussa 2015.
| 0 | 1 | 2 |
| --- | --- | --- |
| ” | Kiitos uskomattomasta intohimostanne ja tuestanne. Projekti on vihdoin hyväksytty kehitysvaiheeseen. -- Olette vuosikausia toivoneet meiltä Resident Evil 2:n uusioversiota, emmekä ole siihen pystyneet ennen tätä hetkeä. Teemme parhaamme ottaaksemme vastaan palautetta ja tarjotaksemme sen pelikokemuksen, jota olette odottaneet. | ” |
– Tuottaja Yoshiaki Hirabyashin viesti pelisarjan faneille elokuussa 2015. Hirabyashilla oli yllään t-paita, jossa luki ”ME TEEMME SEN!”
Trailer ja kymmenminuuttista pelikuvaa esiteltiin E3-messuilla kesäkuussa 2018. Esittely otettiin hyvin vastaan, ja Leon S. Kennedyn esiintyminen trailerissa synnytti kuuluvat suosionosoitukset. Pelikuvan perusteella peliä kutsuttiin uudenlaiseksi ja rohkeaksi, mutta silti alkuperäismateriaalia kunnioittavaksi Resident Evil -peliksi, ja sen koettiin nostavan rimaa pelien uusioversioille. Capcomin tuotepäällikkö Mike Lunn kuitenkin totesi, ettei peliä varsinaisesti markkinoida uusioversiona, vaan uutena pelinä, jossa myös alkuperäisen Resident Evil 2 -pelin fanit voivat päästä ratkomaan uusia pulmia ja nauttimaan uudenlaisista pelokkeista.
Pelin ohjelmoinnin, liikkeenkaappauksen ja muun kehitystyön parissa työskenteli yli 800 ihmistä. Kehittäjätiimi pyrki modernisoimaan pelin kauhuelementtejä ja loittonemaan hieman alkuperäisestä tunnelmasta. Resident Evil oli aikanaan saanut inspiraatiota George A. Romeron zombielokuvista, jotka voivat tuottaja Tsuyoshi Kandan mukaan olla nykypäivänä ennemmin hauskoja kuin pelottavia. Kanda totesi, että zombikauhun luominen on 1990-luvun jälkeen muuttunut huomattavasti haastavammaksi, sillä zombit ovat yleistyneet mediassa ja muuttuneet yleisölle hyvin tutuksi elementiksi.
Kehitys > Ääninäyttelijät

Alkuperäisen Resident Evil 2:n englanninkieliset ääninäyttelijät eivät uusineet roolejaan uusioversiossa. Claire Redfieldiä viidessä Resident Evil -pelissä näytellyt Alyson Court kertoi saaneensa tarjouksen rooliin ja olleensa suostuvainen, mutta lopulta ääninäyttelijä valittiin kuitenkin näyttelijäinliitto ACTRA:n ulkopuolelta. Hän korosti, ettei Capcomin päätös ollut yhteydessä vuosina 2016–2017 tapahtuneeseen ääninäyttelijöiden lakkoon, sillä päätös uusista näyttelijöistä tehtiin jo ennen lakkoa. Court kutsui tapahtunutta epäkunnioittavaksi faneja kohtaan, ja mediassa sitä kutsuttiin taloudellisista syistä tehdyksi ”kylmäksi Hollywood-tempuksi”. Leon S. Kennedyä aikaisemmin ääninäytellyt Matthew Mercer kertoi kokeneensa saman kuin Court. Ada Wongia kahdessa pelissä näytellyt Courtenay Taylor totesi, ettei myöskään ole mukana projektissa, mutta kertoi pitäneensä kovasti Adan ääninäyttelemisestä ja ryhtyvänsä siihen mieluusti uudelleen.
Pelin tuottaja Yoshiaki Hirabayashi kertoi kehitysvaiheen aikana, että ääninäyttelijöiden uusiminen oli luova päätös.
»Olemme hahmotelleet nämä henkilöt uudelleen, ja vaikka kunnioitammekin alkuperäisiä ääninäyttelijöitä, jokaisen tarinan ja hahmojen uudistamiseen johtavan päätöksen lähtökohta on niiden uudelleen hahmottaminen. Tämä ei koske pelkästään sitä, miltä hahmot näyttävät, vaan myös sitä, miltä ne kuulostavat. Lopullinen päätöksemme oli siis löytää näyttelijäkokoonpano, joka mielestämme sopisi parhaiten tähän uudenlaiseen kokemukseen.» 
(Yoshiaki Hirabayashi)
Clairen ääninäyttelijäksi valittiin Stephanie Panisello, ja hahmon kasvojen pohjana toimii ammattimalli Jordan Mcewen. Leon S. Kennedyn kasvot pohjautuvat malli Eduard Badalutaan, ja hahmoa ääninäyttelee Nick Apostolides. Ada Wongin ääni- ja liikenäyttelijä on Jolene Andersen, joka on aiemmin liikenäytellyt Adaa animaatioelokuvassa Resident Evil: Damnation. Kasvojen liikkeet tallennettiin jo vuonna 2017.
Kehitys > Ääninäyttelijät > Rooliluettelo

| Näyttelijä |   | Rooli |
| --- | --- | --- |
|  Nick Apostolides  | … |  Leon S. Kennedy   |
|  Stephanie Panisello  | … |  Claire Redfield   |
|  Jolene Andersen  | … |  Ada Wong   |
|  Eliza Pryor  | … |  Sherry Birkin   |
|  Christopher Mychael Watson  | … |  Marvin Branagh   |
|  Sid Carton  | … |  poliisipäällikkö Brian Irons   |
|  Karen Strassman  | … |  Annette Birkin   |
|  Terence J. Rotolo  | … |  William Birkin   |
Kehitys > Julkaisu

Pelistä julkaistiin 11. tammikuuta 2019 1-Shot Demo -niminen esittely, jota pystyi pelaamaan vain puoli tuntia. Demoa ladattiin yli kolme miljoonaa kertaa. Lopullinen peli julkaistiin 25. tammikuuta Microsoft Windowsille, PlayStation 4:lle ja Xbox Onelle. Pelistä julkaistiin myös Deluxe Edition -erikoisversio, joka sisältää pelihahmoille erilaisia asukokonaisuuksia, pelisarjasta tutun hahmon Albert Weskerin käyttämän Samurai Edge -pistoolin pelissä käytettäväksi käsiaseeksi sekä Soundtrack Swap -ominaisuuden, joka vaihtaa pelissä kuultavan ääniraidan alkuperäisen Resident Evil 2:n kappaleisiin. PlayStation 4:lle ja Xbox Onelle julkaistu, noin 200 dollarin arvoinen Collector’s Edition tarjosi Deluxe Edition -sisällön lisäksi myös Leon S. Kennedy -figuurin, taidekirjan, digitaalisen ääniraidan sekä julisteen.
Peli tukee PlayStation 4 Pro- ja Xbox One X -tehostuksia, jotka mahdollistavat 4K-kuvan tai vaihtoehtoisesti 60 FPS:n kuvataajuuden.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: 89/100 (Microsoft Windows) 90/100 (PlayStation 4) 93/100 (Xbox One)
Arvostelupisteet
Julkaisu: Pisteet
Electronic Gaming Monthly: 9,5/5
Game Informer: 9,5/10
Gamereactor: 9/10
GameSpot: 9/10
IGN: 9/10
Pelaaja: 9/10
The Daily Telegraph: 
Resident Evil 2 on saanut runsaasti kehuja. Sen on sanottu edustavan alkuperäistä selviytymiskauhua, jossa viholliset ovat kestäviä ja resursseja on vähän. Myös rajoitetun tavaratilan on koettu edustavan lajityyppiä.
Tunnelmallinen valaistus, grafiikka, ahtaat pelialueet ja ”selkäpiitä karmiva” äänisuunnittelu ovat keränneet kehuja. Hahmojen kasvoanimaatiot ovat saaneet hyvää palautetta. Taistelutilanteita on koettu elävöittävän se, että zombit silpoutuvat erilaisilla tavoilla saadessaan vahinkoa. Kehuja on saanut myös Tyrant- eli T-00-vihollinen, joka seuraa pelaajaa ympäri pelialuetta. IGN vertasi ”pysäyttämättömän” Tyrantin läsnäoloa Jason Voorheesin ja Michael Myersin kaltaisiin kauhuelokuvien hahmoihin.
Muropaketin Henrik Savonen kuvaili peliä ”täydelliseksi esimerkiksi siitä, kuinka videopelien uusioversioita tulisi toteuttaa”. Game Revolutionin James Faulkner kehui pelin vangitsevan alkuperäisen trilogian tunnelman ja ottaneen mukaan hyviä ominaisuuksia myös myöhemmistä Resident Evil -peleistä. Game Revolutionin lisäksi myös USgamer listasi Resident Evil 2:n pelisarjansa parhaaksi osaksi. Tilt kutsui peliä täysosumaksi, joka ei ole panostanut pelkkään ulkoasuun vaan onnistunut luomaan ”täysin uudenlaisen pelin tutulla tarinalla”.
»Mikä sitten on ikonisen selviytymiskauhun takana? Ahtaat käytävät, jatkuva pimeys, epäkuolleiden korina ja tarvikkeiden jatkuva puute. Heitetään joukkoon vielä karuakin karummat gore-efektit ja piinaavan upea äänimaailma, niin kauhujen keitos on valmis.» 
(Tiltin arvostelija Samu Turkia)
Ääninäyttelyä ja käsikirjoitusta on kuitenkin kutsuttu välttäväksi, ja pelimaailmassa ratkottavia pulmia on kritisoitu kekseliäisyyden puutteesta. Sekä IGN että Pelaaja ovat huomauttaneet siitä, että toisella hahmolla alotettu ”2nd Run” -pelikierros ei eroa ensimmäisestä läpipeluusta kokonaisvaltaisesti ja toistaa tiettyjä ensimmäisen kierroksen elementtejä.
Vastaanotto > Myynti

Tammikuun 2019 loppuun mennessä peliä oli myyty kolme miljoonaa kappaletta. Helmikuun loppuun mennessä myynti oli ylittänyt neljä miljoonaa. Jakelupalvelu Steamissa peli nousi Capcomin toiseksi menestyneimmäksi nimikkeeksi edellisvuotisen Monster Hunter: Worldin jälkeen. Joulukuun 2020 loppuun mennessä peliä oli myyty yli 7,8 miljoonaa kappaletta. Heinäkuussa 2022 Capcom ilmoitti, että peliä on myyty kymmenen miljoonaa kappaletta. Elokuussa 2023 myynti oli ylittänyt 12,6 miljoonaa kappaletta, mikä teki siitä toiseksi myydyimmän Resident Evil -pelin Resident Evil 5:n (2009) jälkeen.